****

**MEDLEMSINFO FOR BORNHOLMSKE DRAGONER OG**

**STØTTEFORENINGEN BORNHOLMSKE DRAGONER**

**1. KVT. 2019**

**Velkommen til medlemsinfo**

Du får her 1. medlemsinfo 2019, og ønsker du yderligere info, så læs mere om begge foreninger på vores Hjemmeside [www.Bornholmske-Dragoner.dk](http://www.Bornholmske-Dragoner.dk)

**Generalforsamlinger**

Efter afholdelse af Generalforsamlingen i BD den 12. januar 2019, er der fortsat fuld gang i forskellige forberedelser og renoveringer.

Der er afholdt Generalforsamling i Støtteforeningen Bornholmske Dragoner (SBD) den 6. marts 2019, i Dragon Stâuan, og bestyrelsen fortsætter som hidtil.

Det blev besluttet, at overføre 2.500,00 kr. til Bornholmske Dragoner.

Du kan gå ind på vores Hjemmeside, læse de forskellige referater, eller bare følge med i, hvad der rører sig i foreningerne.

**Dragon Stâuan**

Lokalet fungerer fint med alle de genfundne effekter fra den tidligere Underafdeling, og der afholdes små arrangementer.

I november 2018 havde jeg inviteret mit gamle rekruthold – november 68 – til fejring af 50 års soldaterjubilæum, og her blev lokalet også brugt til orientering og hygge.

**Renovering af M24 ”Chaffee”**

Motorskaden i juni 2018 er nu udbedret, og motoren er klar til at blive lagt i vognen, og vi forventer at det sker i løbet af april måned. Så skal den testes lidt, før den forhåbentlig kan køres til Forsvarsmuseet til glæde for alle de besøgende.

Der arbejdes fortsat på renovering af det interne ildslukningsanlæg, nye benzinfiltre, overdækningen og meget mere.

**GHRVPK**

Som tidligere nævnt, har Garderhusarregimentets Veteran Panser og Køretøjsforening (GHRVPK) hjulpet os med omskoling af Dragoner til M24, og da de havde problemer med deres gearkasser, spurgte de om hjælp hos os.

4 personer fra (GHRVPK), var på Bornholm fra den 10. til 13. marts og fik hjælp til renoveringen af de to gearkasser til deres M24, og Morten og Ole havde velvilligt stillet ekspertise og værksted til rådighed, og det blev nogle gode og hyggelige dage.

Begge parter er glade for det samarbejde der er kommet i stand og fortsat bliver udbygget.

De besøgende var naturligvis også på besøg til lidt hygge i Dragon Stâuan.

**Attrap granat**

Prototypen som Sven har fremstillet, og fremvist på Generalforsamlingen for BD, er sendt til maleren for at få ”hylsteret” malet i messingfarve – den er dog ikke færdig endnu, men billede kommer i næste Medlemsinfo.

**Bælter**

Der er intet nyt om bæltesituationen.

**Overdækning til M24**

Vi arbejder fortsat på løsningen med ”party-telt-overdækningen”, når vognen skal stå på Forsvarsmuseet.

**Danske Hærhistoriske Museer (DHM)**

Referat fra møder med mere, er at finde på deres hjemmeside.

Noget af det sidste der er sket er, at BD har stillet nogle spørgsmål omkring M24, vedrørende omskoling, køreinstruktør, og autorisation af en omskoling, og dette har givet DHM lidt ”udfordringer”, men der vil blive lagt retningslinjer på deres hjemmeside, så vi er sikre på, at tingene bliver gjort rigtigt.

**Kastellets Venner**

Forsvarsmuseet åbner tidligere i år – allerede i slutningen af april, grundet besøg af krydstogtturister, men vi når nok ikke, at få M24 til museet før til 1. maj.

**Mannequindukker til M24**

Vi har kontakt med et medlem, der muligvis kan skaffe et antal dukker til M24, som kan placeres i vognen, når den står på Forsvarsmuseet, så det ser vi frem til kan lykkes.

**Foreningernes aktiviteter**

Der arbejdes på et besøg på Koldkrigsmuseum Stevnsfort i perioden 9. til 11. august 2019, og det vil du høre mere om senere.

Ligeledes arbejdes der på et 60 års jubilæumsarrangement for Bornholmske Dragoners på Bornholm, og er foreløbig planlagt til weekenden 15. til 17. maj 2020.

Hvor mange dage, tidspunkter og program, er foreløbig kun på ”tegnebrættet”, men har du nogle forslag, er du meget velkommen til at skrive til mig via meddelelsesblanketten på Hjemmesiden, eller direkte.

**Nye medlemmer**

Så kan vi også hilse et nyt medlem – Helle Miland - velkommen til Støtteforeningen Bornholmske Dragoner.

**BORNHOLMSKE DRAGONER**





J. P. Christoffersson

formand/sekretær

**SELV OM DET ER ”LIDT” TIDLIGT – SÅ GOD PÅSKE!**